Mary av Danmark

**Mary av Danmark** (født **Mary Elizabeth Donaldson**; 1972) er dronning av Danmark siden 14. januar 2024, og gift med Kong Frederik X av Danmark. Hun er datter av professor John Dalgleish Donaldson og Henrietta Clark Donaldson. Dronning Mary har bachelorgrad i jus og økonomi. Før hun giftet seg arbeidet hun i markedsføring.

Da hennes svigermor Margrethe IIs abdiserte den 14.&nbsp;januar 2024, ble Mary Danmarks nye dronning.

## Liv og virke
### Bakgrunn
Mary kommer fra en skotsk immigrantfamilie i Australia. Dronningens far, dr. John Dalgleish Donaldson, har undervist på Oxford University. Han var ansatt ved University of Tasmania fra 1967 til han ble pensjonert i 2003; der var han leder av matematikkavdelingen og senere dekan på fakultetet for naturvitenskap og teknologi. Han har også vært professor i anvendt matematikk på det koreanske *Advanced Institute of Science and Technology* (KAIST) i Sør-Korea.

Mary er yngste datter av John Dalgleish Donaldson og Henrietta Clark, kalt «Etta»; de var begge født i Skottland, men emigrerte til Tasmania i 1963. Henrietta Clark Horne var sekretæren til *[[vice-chancellor]]* ved University of Tasmania, og døde i 1997 etter komplikasjoner fra en hjerteoperasjon seks uker tidligere.

I 2001 giftet John Dalgleish Donaldson seg med krimforfatteren Susan Elizabeth (født Horwood). John Donaldson var en periode gjesteprofessor på Aarhus Universitet, og underviste også på Københavns Universitet.

I juli 2006 ble John Donaldson *vindambassadør* for å støtte den danske vindmølleindustrien.

Dronning Mary har to søstre og en bror: Jane Alison Stephens (farmasøyt) født 26. desember 1965, Patricia Anne Bailey (sykepleier) født 16. mars 1968, og John Stuart Donaldson (geolog), født 9. juli 1970.

### Utdannelse og karriere
Mary har en bachelorgrad i jus og bedriftsøkonomi (*Bachelor of Commerce and Law* – BCom.LLB) fra University of Tasmania. Hun har også diplomeksamen i markedsføring og reklame fra *The Advertising Federation of Australia* (AFA) og *Australian Direct Marketing Association*. Hun arbeidet for DDB Needham (Melbourne) og Young & Rubicam (Sydney) før hun i 2002 flyttet til Danmark og ble ansatt hos *[[Microsoft]] Business Solutions* som prosjektkonsulent for utvikling, kommunikasjon og markedsføring. Hun har også arbeidet i Edinburgh og Paris.
### Ekteskap
Den 8. oktober 2003 ga Dronning Margrethe sin offisielle tillatelse til at kronprins Frederik kunne gifte seg med den på det tidspunkt australsk-britiske statsborgeren Mary Elizabeth Donaldson. Paret ble viet i Københavns domkirke 14. mai 2004. Hun fikk da tittelen «Hennes kongelige høyhet kronprinsesse av Danmark», og i 2008 fikk hun i tillegg tittelen «grevinne av Monpezat».

### Dronning
Da hennes svigermor dronning Margrethe IIs abdiserte den 14.&nbsp;januar 2024, ble Mary dronning av Danmark.

### Barn
* Den 25. april 2005 ble det kunngjort at kronprinsparet ventet sitt første barn. Den 15. oktober 2005 klokken 01:57 fødte kronprinsessen en gutt som veide 3500&nbsp;gram og målte 51&nbsp;cm. Han fikk navnet Christian Valdemar Henri John. 
* Den 26. oktober 2006 meddelte det danske hoff at kronprinsessen var gravid med sitt andre barn. Kronprinsessen ble innlagt lørdag 21. april 2007 på Rigshospitalet i København. Samme dag kl. 16.02 fødte hun en datter som ved fødselen veide 3350 gram og var 50 cm. lang, og ble den første prinsessen født i Danmark siden 1946. Hun fikk ved dåpen den 1. juli 2007 navnet Isabella Henrietta Ingrid Margrethe.
* Den 8. januar 2011 ble det meldt at hun samme dag hadde født tvillinger, en 47 centimeter lang gutt på 2684 gram, og en 46 centimeter lang jente på 2554 gram. Tvillingbarna fikk navnene Vincent Frederik Minik Alexander og Josephine Sophia Ivalo Mathilda.

## Dekorasjoner
Som kronprinsesse mottok hun følgende danske og utenlandske ordener, medaljer og dekorasjoner:

## Referanser


## Eksterne lenker
* 
* 
*